b"\n_START_ARTICLE_\nOl'Hansog\xc3\xa5rden\n_START_PARAGRAPH_\nOl'Hansog\xc3\xa5rden, ogs\xc3\xa5 skrevet Olhansog\xc3\xa5rden og ogs\xc3\xa5 kalt Nedre Misv\xc3\xa6r eller Nerig\xc3\xa5rn (Nerig\xc3\xa5r'n), er et g\xc3\xa5rdstun og tidligere handelsanlegg i Misv\xc3\xa6r i Bod\xc3\xb8 kommune i Nordland._NEWLINE_G\xc3\xa5rdstunet best\xc3\xa5r av en hovedbygning og butikk, et sommerhus, et stabbur, en h\xc3\xb8yl\xc3\xa5ve, et v\xc3\xa5ningshus og en ombygd fj\xc3\xb8s, som alle ble oppf\xc3\xb8rt p\xc3\xa5 1700-tallet. Tidligere var der ogs\xc3\xa5 et eldhus, et uthus og nok et stabbur. Det er de eneste gjenv\xc3\xa6rende bygningene av det som utgjorde Misv\xc3\xa6rg\xc3\xa5rden, som opprinnelig besto av elleve bruk. Hovedbygningen, sommerhuset og stabburet er fredet som kulturminner."